Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: szóló 1994. évi I. törvény 4. számú Jegyzőkönyvében foglaltaknak megfelelően igazolták,
Paragraph Index: 735

2. rovat: FELADÓ/EXPORT ŐR Behozatali irányú és átviteli (tranzit) forgalom, valamint reexpediálás esetén a feladó külföldi cég nevét és címét kell feltüntetni. Az Nr. jelzés után adóigazgatási vagy egyéb jelzőszámot nem kell beírni. Kiviteli irányú árutovábbításkor a feladó azonosítható megnevezését és pontos címét, az Nr. jelzés után az adóigazgatási számát kell beírni. Gyűjtőáruk továbbítása esetén a fuvarozást végző nevét, az Nr. jelzés után — ha ismert — az adóigazgatási számát és a berakodási telephely címét kell beírni. Adóigazgatási szám hiányában a személyi azonosítót (személyi igazolvány szám), ha az sem áll rendelkezésre, akkor az útlevélszámot és mellé a „VÁM” szót kell bejegyezni.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes